Diari Oficial de la Generalitat Valenciana


Sumari del DOGV 4179, del 30-01-2002 (2002/849)

DECRET 214/2001, de 18 de desembre, del Govern Valencià, pel qual es regula el termini del Deute Públic de la Generalitat Valenciana per a l'exercici 2001.
-----------------------------------------------------------------------------------------------------------------------------------------------------------

### Dades del document

Número de DOGV
:   4179

Data del DOGV
:   30-01-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/849


Data del document
:   18-12-2001

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * hisenda regional
    * deute públic

DECRET 214/2001, de 18 de desembre, del Govern Valencià, pel qual es regula el termini del Deute Públic de la Generalitat Valenciana per a l'exercici 2001. [2002/X849]
  
El text refós de la Llei d'Hisenda Pública de la Generalitat Valenciana estableix que el Govern Valencià pot fixar les característiques del deute i els criteris relatius a la seua gestió, així com les directrius a les quals la Conselleria d'Economia, Hisenda i Ocupació ha de cenyir-se en l'exercici de les seues competències en la matèria. Correspon a l'Institut Valencià de Finances, dins dels criteris generals fixats pel conseller d'Economia, Hisenda i Ocupació, exercir les competències atribuïdes a aquest en matèria de gestió de l'endeutament de la Generalitat Valenciana, segons el que disposen els Decrets 132/1992, de 20 de juliol, i 94/1996, de 21 de maig, ambdós del Govern Valencià. La continuïtat dels criteris rectors en aquesta matèria, la finalitat dels quals és la de preservar la posició financera de la Generalitat Valenciana, així com la reducció dels costos de gestió del Deute Públic, aconsellen, com en anys anteriors, reestructurar el perfil temporal del seu endeutament sense incrementar el seu saldo viu, allargant únicament el termini mig del Deute Públic.
  
De conformitat amb la legislació assenyalada anteriorment, i d'acord amb el criteri seguit pel Banc d'Espanya en relació amb la consideració conjunta del Deute Públic a curt i llarg termini de les administracions per al còmput de l'endeutament, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 18 de desembre de 2001,
  
DECRETE
  
Article 1
  
El conseller d'Economia, Hisenda i Ocupació, a través de l'Institut Valencià de Finances, podrà autoritzar l'emissió o contractació de Deute Públic procedent de les amortitzacions de passius financers fins a un límit màxim de 4.825.329.954 pessetes (29.750.742,73 euros), d'acord amb el que disposa l'article 34 de la Llei de Pressupostos de la Generalitat Valenciana per a l'exercici 2001.
  
Així mateix, podrà autoritzar, a càrrec de l'endeutament de 2001, la conversió del Deute Públic de Tresoreria de la Generalitat Valenciana ja contractat, en Deute Públic de la Generalitat Valenciana, fins a un límit màxim de 46.357.749.579 pessetes (591.780.436,27 euros).
  
Aquestes autoritzacions es podran materialitzar tant en euros com en divises, resultat de la reestructuració d'operacions vives a curt termini que ja es computen com a endeutament de la Generalitat Valenciana.
  
Article 2
  
El deute regulat segons el que disposa aquest decret es regirà pel que estableix el Decret 94/1996, de 21 de maig, del Govern Valencià.
  
DISPOSICIONS FINALS
  
Primera
  
S'autoritza el conseller d'Economia, Hisenda i Ocupació per a adoptar les mesures i resolucions que siguen necessàries per al desplegament i l'execució d'aquest decret.
  
Segona
  
El present decret entrarà en vigor el dia de la seua aprovació pel Govern Valencià.
  
València, 18 de desembre de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,